wickkiey/tamil-wikipedia-chunked huggingface dataset:
# நீலகிரி மாவட்டம்

## வேளாண்மை

### பழச்சாகுபடி

1946 ஆம் ஆண்டிலிருந்து பழங்களைப் பற்றிய ஆய்வுகள் நடந்து வருகின்றன. இதன்படி நீலகிரியில் குன்னூர், பர்லியார், கல்லார் ஆகிய இடங்களில் ஆய்வு நிலையங்கள் அமைக்கப்பட்டுள்ளன. இங்கு 6000 அடி, 2,500 அடி, 1500 அடி உயரங்களில் சாகுபடி செய்யக்கூடிய பழ இனங்களைப் பற்றிய ஆய்வுகள் மேற்கொள்ளப்படுகின்றன. அரசு தோட்டக்கலை துறையின் கீழ் செயல்படும் பின்வரும் தோட்டக்கலை பண்ணைகளில் நாற்றுகள் சாகுபடி செய்யப்படுகின்றன.  
**கல்லாறு தோட்டக்கலைப் பண்ணை**: தரமான மிளகு, சில்வர் ஓக், பாக்கு, காபி, பலா, குரோட்டன்ஸ், மலேயன் ஆப்பிள், ஜாதிக்காய், லிச்சி நாற்றுகள்.பர்லியார் பண்ணை: கிராம்பு, ஜாதிக்காய், ரோஸ் ஆப்பிள், பாக்கு, மணிபிளாண்ட், குரோட்டன்ஸ், சில்வர் ஓக், காபி, துரியன், லவங்கப் பட்டை நாற்றுகள்.  
**காட்டேரி பண்ணை:** ரோஸ்மேரி, ரோஜா மொட்டு செடிகள், அழகு தாவரங்கள், எலுமிச்சை நாற்றுகள், சில்வர் ஓக், மரக்கன்றுகள்.  
**குன்னூர் பழவியல் நிலையம்:** பிளம், பேரி, ஆப்பிள், மாதுளம் பழ நாற்றுக்கள்.குன்னூர் சிம்ஸ்பூங்கா: மரக்கன்றுகள், சாம்பிராணி, போடோகார்பஸ் போன்ற மரக்கன்றுகள், அழகு தாவரங்கள், மலர் விதைகள்.  
**அரசு தாவரவியல் பூங்கா:** ரோஜா செடிகள், அழகு தாவரங்கள், கேக்டஸ் ரகங்கள், மலர் விதைகள்.ரோஜாப் பூங்கா: ரோஜா கன்றுகள், சாம்பிராணி மரக்கன்றுகள், மருத்துவச் செடிகள்.  
**தொட்டபெட்டா பண்ணை:** தேயிலை நாற்றுகள்.தும்மனட்டி பண்ணை: தரமான அர்கா கோமல் பீன்ஸ் விதைகள்.நஞ்சநாடு பண்ணை: உருளைக்கிழங்கு விதைகள்.கோல்கிரேன் பண்ணை: உருளைக்கிழங்கு, தேயிலை நாற்றுகள்.  
**தேவாலா பண்ணை**: சில்வர் ஓக் நாற்றுகள், காபி, பாக்கு, தேயிலை மற்றும் மிளகு நாற்றுகள்.குன்னூர் பழம் பதனிடும் நிலையம், அரசு தாவரவியல் பூங்கா, சிம்ஸ் பூங்கா, கல்லாறு, பர்லியார், சேரிங்கிராஸ் தோட்டக்கலை வணிக வளாகம் மற்றும் ரோஜா பூங்காக்களில், குன்னூரில் உற்பத்தி செய்யப்பட்ட ஜாம், ஜெல்லி, பழரசம், ஊறுகாய் விற்பனை செய்யப்படுகின்றன.
# நீலகிரி மாவட்டம்

## வேளாண்மை

### தோட்டக்கலை

தமிழ்நாட்டிலுள்ள நீலகிரி மாவட்டமானது ஒரு பிரதான தோட்டக்கலை மாவட்டமாகும். மேலும் இங்கு மலைகளின் உயரத்திற்கு ஏற்றவகையில் மலைப்பயிர்களும் விளைவிக்கப் படுகின்றன. பயிர் சாகுபடியிலும், சீதோசண நிலையிலும் அண்டைய மாவட்டங்களைக் காட்டிலும் பெருமளவு வேறுபட்டது. மாவட்டத்தின் மொத்த பரப்பளவு 2545 சதுர கிலோ மீட்டராகும் இம்மாவட்டத்தில் 6 வருவாய் வட்டம் உள்ளது, மேலும் நீலகிரி மாவட்டத்தின் தனிச் சிறப்பு மொத்த பரப்பளவில் 56மூ காடுகளை கொண்டதாகும் கடல் மட்டத்திலிருந்து 900 – 2636 மீட்டர் உயரத்தில் அமைந்துள்ளது. இம்மாவட்டத்தின் சராசரி மழையளவு ஆண்டொன்றிற்கு 1522.7 மி.மீ ஆகும். நீலகிரி மாவட்டத்தில் நிலவக்கூடிய தட்பவெட்ப நிலை பல்வேறு பயிர்கள் சாகுபடிக்கு உகந்ததாக உள்ளது, முறையே காய்கறிகள், பழங்கள், வாசனை திரவிய பயிர்கள், மலர்கள், மருத்துவ தாவரங்கள் மற்றும் மலைத்தோட்ட பயிர்கள் ஆகியவை படிமட்டங்கள் (Terrace cultivation) மற்றும் சில கிராமங்களில் குறுகிய சரிவான பரப்பில் சாகுபடி செய்யப்படுகிறது. நீலகிரி மாவட்டத்தின் உயரத்தை பொருத்து, குளிர்கால பயிர்கள் (Temperate Crops), மிதவெப்ப மண்டல பயிர்கள் (Sub -Tropical Crops), வெப்ப மண்டல பயிர்கள் என மூன்று விதமான நிலைகளில் சாகுபடி மேற்கொள்ளப்பட்டு வருகிறது. மலையின் உயரமான பரப்பில் உருளைக்கிழங்கு, முட்டைகோஸ், கேரட், பீன்ஸ், பிளம், பீச், பேரி, மற்றும் இதர வகைபயிர்கள் சாகுபடி செய்யப்படுகிறது. மலையின் இடைப்பட்ட பகுதிகளில் கமலாஆரஞ்சு, காப்பி சாகுபடி செய்யப்படுகிறது. குறைந்த உயரப்பகுதிகளில் கிராம்பு, ஜாதிக்காய், மிளகு, இஞ்சி மற்றும் துரியன், லிச்சி, ரம்பூட்டான், மங்குஸ்தான் போன்ற பழங்கள் பயிரிடப்பட்டு வருகிறது. தோட்டக்கலை பயிரான காய்கறிகள் நீலகிரி மாவட்டத்தில் ஆண்டிற்கு, நீர்போகம், கார்போகம் (Main Season), கடைபோகம் (Autumn Season) என மூன்று பருவங்களாக சாகுபடி மேற்கொள்ளப்பட்டு வருகிறது. அவையாவன
# நீலகிரி மாவட்டம்

## உள் கட்டமைப்பு

நீலகிரி மாவட்டத்திற்கு நல்ல சாலை வசதி உள்ளது. மேலும் மேட்டுப்பாளையத்தில் இருந்து உதகமண்டலம் வரை தொடர்வண்டிப் பாதையும் உள்ளது. பற்சக்கர முறையில் இருப்புப்பாதை அமைக்கப்பட்டுள்ளது இதன் சிறப்பு. ஐ.நா கல்வி, அறிவியல், பண்பாட்டு நிறுவனத்தால் உலகப் பாரம்பரியக் களங்களுள் ஒன்றாக நீலகிரி மலை இரயில் பாதை அறிவிக்கப்பட்டுள்ளது.  
இம்மாட்டத்தில் **எட்டு** இடங்களில் நீர் மின்சாரம் உற்பத்தி செய்யப்படுகிறது.
1. குந்தா நீர்மின்னாக்கத் திட்டம்
1. பைக்காரா ஆறு
1. சிங்காரா
1. மாயார் ஆகியன இவற்றுள் குறிப்பிடத்தகுந்தன.
# நீலகிரி மாவட்டம்

## கோவில்கள்

**பிரசித்தி பெற்ற கோவில்கள்**: ஊட்டியில் சந்தைக்கடை மாரியம்மன் கோவில் என அழைக்கப்படும் ஊட்டி மாரியம்மன் கோவில் , மஞ்சக்கம்பையில் நாகராஜர் ஹெத்தையம்மன் கோவில், பொக்காபுரம் மாரியம்மன் கோவில், காந்தள் பகுதியில் விசாலாட்சியம்பாள் உடனமர் காசி விஸ்வநாதர் கோவில், திருமான்குன்றமத்தில் ஜலகண்டேஸ்வரி உடனமர் ஜலகண்டேஸ்வரர் மற்றும் பாலதண்டாயுதபாணி சுவாமி கோவில், வேணுகோபாலசுவாமி கோவில், சுப்ரமணிய சுவாமி கோவில், பெருமாள் கோவில் ஆகியன உள்ளன.  
கூடலூர் வட்டத்தில் சந்தன மலை முருகன் கோவில், மேல் கூடலூர் மாரியம்மன் கோவில், நம்பாலக் கோட்டை சிவன் கோவில், வனதுர்கா கோவில் ஆகியன உள்ளன.
# நீலகிரி மாவட்டம்

## அரசியல்

இம்மாவட்டம் நீலகிரி மக்களவைத் தொகுதி மற்றும் உதகமண்டலம் (சட்டமன்றத் தொகுதி), கூடலூர் (சட்டமன்றத் தொகுதி) (தனி) மற்றும் குன்னூர் (சட்டமன்றத் தொகுதி) என மூன்று சட்டமன்றத் தொகுதிகளைக் கொண்டது.
# தேனி மாவட்டம்

**மஞ்சளாறு அணை**  
| - | தேனி மாவட்டம்:அமைந்துள்ள இடம்
சிறப்பு பெயர்: இயற்கை விரும்பிகளின் பூமி |  |
| --- | --- | --- |
| **நாடு** |  |  |
| **மாநிலம்** | தமிழ்நாடு |  |
| **தலைநகரம்** | தேனி |  |
| **பகுதி** | தென் மாவட்டம் |  |
| **ஆட்சியர்** | ரஞ்ஜீத் சிங் அவர்கள்
இ.ஆ.ப. |  |
| '''காவல்துறைக்
கண்காணிப்பாளர்''' | திருமதி. பூக்யா சினேக பிரியா அவர்கள்இ.கா.ப. |  |
| **நகராட்சிகள்** | 6 |  |
| **வருவாய் கோட்டங்கள்** | 2 |  |
| **வட்டங்கள்** | 5 |  |
| **பேரூராட்சிகள்** | 22 |  |
| **ஊராட்சி ஒன்றியங்கள்** | 8 |  |
| **ஊராட்சிகள்** | 130 |  |
| **வருவாய் கிராமங்கள்** | 113 |  |
| **சட்டமன்றத் தொகுதிகள்** | 4 |  |
| **மக்களவைத் தொகுதிகள்** | 1 |  |
| **பரப்பளவு** | 3242.3 ச.கி.மீ. |  |
| **மக்கள் தொகை** | 12,45,899 (2011) |  |
| '''அலுவல்
மொழி(கள்)''' | தமிழ் |  |
| **நேர வலயம்** | இ.சீ.நே.
(ஒசநே+5:30) |  |
| **அஞ்சல் குறியீடு** | 625 531 |  |
| '''தொலைபேசிக்
குறியீடு''' | 04546 |  |
| **வாகனப் பதிவு** | TN-60 |  |
| **பாலின விகிதம்** | ஆண்-50.5%/பெண்-49.5% ♂/♀ |  |
| **கல்வியறிவு** | 77.26% |  |
| '''சராசரி கோடை
வெப்பநிலை''' |  |  |
| '''சராசரி குளிர்கால
வெப்பநிலை''' |  |  |
| **இணையதளம்** | theni | } |
**தேனி மாவட்டம்** (*Theni district*) என்பது இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் தேனி ஆகும். தேனி மாவட்டம் தமிழக அரசின் வருவாய்த்துறை அரசு ஆணை எண் 679, நாள் சூலை 25, 1996 இன் மூலம் மதுரை மாவட்டத்திலிருந்து பிரிக்கப்பட்டு தேனியைத் தலைமையிடமாகக் கொண்டு புதிய மாவட்டமாக உருவாக்கப்பட்டது. இந்த மாவட்ட உருவாக்கத்திற்காக இந்திய ஆட்சிப் பணி அதிகாரியான டாக்டர். கே. சத்யகோபால் தனி அதிகாரியாக முதலில் நியமிக்கப்பட்டார். பின்னர் அவரே முதல் மாவட்ட ஆட்சியராக நியமிக்கப்பட்டார். தேனி மாவட்டம் சனவரி 1, 1997 முதல் செயல்படத் துவங்கியது. தேனி மாவட்ட நிர்வாகத்துக்கு, இந்தியாவில் முதன் முறையாக சர்வதேசத் தரச்சான்று (ஐ.எஸ்.ஓ.,-9001) விருது வழங்கப்பட்டுள்ளது.
# தேனி மாவட்டம்

## மக்கள் வகைப்பாடு

2011 இந்திய மக்கள் தொகைக் கணக்கெடுப்பின் படி தேனி மாவட்டத்தின் மொத்த மக்கள் தொகை 12,45,899 ஆகும். இவர்களில் 6,25,683 ஆண்கள். 6,20,216 பெண்கள் ஆவார்கள். பாலின விகிதம் 1000 ஆண்களுக்கு 991 பெண்கள், இது தேசிய சராசரியான 929-யை விட மிக அதிகம் ஆகும். மொத்த மக்கள் தொகையில் 1,19,661 பேர் ஆறு வயதிற்கும் கீழானவர்கள். மாவட்டத்தின் சராசரி கல்வியறிவு தேசிய சராசரியான 72.99% ஐ ஒப்பிடும் போது, அதை விட அதிகமாக 77.26% ஆக உள்ளது. இதில் ஆண்களில் கல்வியறிவு பெற்றோர் 85.03% ஆகவும், பெண்களில் கல்வியறிவு பெற்றோர் 69.46% ஆகவுமாக உள்ளனர்.  
2011 ஆம் ஆண்டின் மதவாரியான கணக்கெடுப்பின் படி இந்துக்கள் அதிக எண்ணிக்கையில் உள்ளனர். மொத்த மக்கள்தொகையில் இந்துக்கள் 11,48,990 (92.22%) ஆக இருக்கின்றனர். அதையடுத்து இஸ்லாமியர்கள் 56,751 (4.56%), கிருஸ்துவர்கள் 37,574 (3.02%), மதம் குறிப்பிடாதோர் 2,251, சீக்கியர்கள் 152, புத்த மதத்தினர் 79, சமணர்கள் 28 மற்றவர்கள் 74 என்ற எண்ணிக்கையில் இருக்கின்றனர்.
# தேனி மாவட்டம்

## மாவட்ட வருவாய் நிர்வாகம்

தேனி மாவட்ட வருவாய்த்துறையில் பெரியகுளம், உத்தமபாளையம் இரண்டு வருவாய்க் கோட்டங்களும், இந்த வருவாய்க் கோட்டங்களின் கீழ் தேனி, பெரியகுளம், ஆண்டிபட்டி, உத்தமபாளையம், போடிநாயக்கனூர் என்று ஐந்து தாலுகா அலுவலகங்களும். இந்த ஐந்து வருவாய் வட்டங்களில் கீழ் 17 உள்வட்டங்களும், 113 வருவாய் கிராமங்களும் உள்ளது.
# தேனி மாவட்டம்

## மாவட்ட வருவாய் நிர்வாகம்

### வருவாய் கிராமங்கள்

இம்மாவட்டத்தில், ஆண்டிபட்டி வட்டத்தில் 25 வருவாய்க் கிராமங்களும், போடிநாயக்கனூர் வட்டத்தில் 15 வருவாய்க் கிராமங்களும், தேனி வட்டத்தில் 12 வருவாய்க் கிராமங்களும், பெரியகுளம் வட்டத்தில் 22 வருவாய்க் கிராமங்களும், உத்தமபாளையம் வட்டத்தில் 39 வருவாய்க் கிராமங்களும், என வருவாய்த்துறை அமைப்பின் கீழ் 113 வருவாய்க் கிராமங்கள் உள்ளன. இந்த கிராமங்களில் கிராம நிர்வாக அலுவலர்கள் பணியிலுள்ளனர். கிராம நிர்வாக அலுவலர்களுக்கு உதவியாக கிராம உதவியாளர்கள் (முன்பு தலையாரி என்று அழைக்கப்பட்டனர்) உள்ளனர்.
# தேனி மாவட்டம்

## காவல்துறை அமைப்புகள்

தேனி மாவட்டத்தில் சட்டம்- ஒழுங்கு மற்றும் பாதுகாப்புப் பணிகளுக்கான காவல்துறையில் மாவட்டக் காவல்துறைக் கண்காணிப்பாளர் அலுவலகம் ஒன்றும், இதன் கீழ் தேனி, பெரியகுளம், ஆண்டிபட்டி, உத்தமபாளையம், போடிநாயக்கனூர் ஆகிய 5 இடங்களில் காவல்துறைத் துணைக் கண்காணிப்பாளர் அலுவலகங்களும், இதன் கீழ் சட்டம்- ஒழுங்கிற்கான 30 காவல் நிலையங்களும், 4 மகளிர் காவல் நிலையங்களும் அமைக்கப்பட்டுள்ளன.
# தேனி மாவட்டம்

## உள்ளாட்சி அமைப்புகள்

தேனி மாவட்டத்தில் 6 நகராட்சிகள், 22 பேரூராட்சிகள் (முன்பு சிறப்பு கிராமப் பஞ்சாயத்துகள்), 8 ஊராட்சி ஒன்றியங்களும், இந்த ஊராட்சி ஒன்றிய அலுவலகங்களின் கீழ் 130 கிராம ஊராட்சிகளும் உள்ளன. இந்த உள்ளாட்சி அமைப்புகளில் மக்களால் தேர்வு செய்யப்பட்ட உறுப்பினர்களைக் கொண்ட சபைகளில் நிறைவேற்றப்படும் தீர்மானங்களின்படி உள்ளாட்சித்துறை மற்றும் ஊரக வளர்ச்சித் துறை அலுவலர்கள் நலத்திட்டப் பணிகளை மேற்கொள்கின்றனர்.
# தேனி மாவட்டம்

## கல்வி நிறுவனங்கள்

### உயர் மற்றும் மேல்நிலைப்பள்ளிகள்

தேனி மாவட்டத்தில் பெரியகுளம், உத்தமபாளையம் எனும் இரண்டு கல்வி மாவட்டங்கள் உள்ளன. இரு கல்வி மாவட்டங்களும் இணைந்த தேனி முதன்மைக் கல்வி மாவட்டத்தில் அரசு மேல்நிலைப்பள்ளிகள் 46, அரசு உதவி பெறும் மேல்நிலைப்பள்ளிகள் 23, அரசு உயர்நிலைப்பள்ளிகள் 40 , அரசு உதவி பெறும் உயர்நிலைப்பள்ளிகள் 15 மற்றும் சுயநிதி ஆங்கிலவழிக்கல்வி அளிக்கும் மேல்நிலைப்பள்ளிகளும் உயர்நிலைப்பள்ளிகளும் உள்ளன.
# தேனி மாவட்டம்

## கல்வி நிறுவனங்கள்

### கல்லூரிகள்

தேனி மாவட்டத்தில், தேனியில் ஒரு அரசு மருத்துவக் கல்லூரி, பெரியகுளத்தில் ஒரு அரசு தோட்டக்கலைக் கல்லூரி, வீரபாண்டியில் அரசு சட்ட கல்லூரி போடியில் அரசு பொறியியல் கல்லூரி ,போடிநாயக்கனூர், உத்தமபாளையம், பெரியகுளம் ஆகிய இடங்களில் அரசு உதவி பெறும் கலைக்கல்லூரிகள், ஆண்டிபட்டி, கோட்டூர் ஆகிய இடங்களில் மதுரை காமராசர் பல்கலைக்கழகக் கல்லூரிகள் மற்றும் 5 சுயநிதிப் பொறியியல் கல்லூரிகள், கல்வியியல் கல்லூரிகள், கலைக்கல்லூரிகள், உடற்கல்வியியல் கல்லூரிகள், பல்தொழில்நுட்பக் கல்லூரிகள், செவிலியர் பயிற்சிக் கல்லூரிகள் உள்ளன.போடியில் ஒரு அரசு பொறியியல் கல்லூரி உருவாக்க பட்டுள்ளது மேலும் கோட்டூர் மற்றும் க விலக்கு பகுதியில் அரசு தொழில்நுட்ப கல்லூரிகள் உருவாக்க பட்டுள்ளன.கம்பத்தில் பெண்களுக்கு தனியார் கல்லூரி ஒன்று உள்ளது
# தேனி மாவட்டம்

## கல்வி நிறுவனங்கள்

### தொழிற்பயிற்சி நிலையம்

தேனியில் ஒரு அரசு தொழிற்பயிற்சி நிலையம், ஆண்டிபட்டியில் ஒரு அரசு மகளிர் தொழிற்பயிற்சி நிலையம் ஆகியவை உள்ளன. இவை தவிர சில சுயநிதி தொழிற்பயிற்சி நிலையங்களும் அமைக்கப்பட்டுள்ளன.
# தேனி மாவட்டம்

## அரசு மருத்துவமனைகள்

தேனி மாவட்டத்தில் சுகாதாரப் பணிகளுக்காக 1 மருத்துவக் கல்லூரி மருத்துவமனை, 6 அரசு மருத்துவமனைகள், 25 ஆரம்பச் சுகாதார நிலையங்கள் மற்றும் 162 துணைச் சுகாதார மையங்கள் மற்றும் ஒரு மாவட்டக் காச நோய் மையம் போன்றவை அமைக்கப்பட்டுள்ளன.
# தேனி மாவட்டம்

## நூலகங்கள்

தேனி மாவட்டத்தில் ஒரு மாவட்ட மையப் பொது நூலகம், 58 கிளை நூலகங்கள், 13 கிராம நூலகங்கள் மற்றும் 17 பகுதி நேர நூலகங்கள் செயல்பட்டு வருகின்றன.
# தேனி மாவட்டம்

## அரசியல்

இம்மாவட்டத்தில் நான்கு சட்டமன்றத் தொகுதிகளும், ஒரு மக்களவைத் தொகுதியும் உள்ளன.
# தேனி மாவட்டம்

## அரசியல்

### சட்டமன்றத் தொகுதிகள்

1. ஆண்டிப்பட்டி (சட்டமன்றத் தொகுதி) - ஆ. மகாராஜன் - திராவிட முன்னேற்றக் கழகம்
1. போடிநாயக்கனூர் (சட்டமன்றத் தொகுதி) – ஓ. பன்னீர்செல்வம் – அனைத்திந்திய அண்ணா திராவிட முன்னேற்றக் கழகம்
1. பெரியகுளம் சட்டமன்றத் தொகுதி (தனி) -கே. எஸ். சரவணகுமார் - திராவிட முன்னேற்றக் கழகம்
1. கம்பம் (சட்டமன்றத் தொகுதி) - நா. இராமகிருஷ்ணன் - திராவிட முன்னேற்றக் கழகம்
# தேனி மாவட்டம்

## அரசியல்

### மக்களவைத் தொகுதி

1. தேனி மக்களவைத் தொகுதி - தங்க தமிழ்ச்செல்வன் - திராவிட முன்னேற்றக் கழகம்
# தேனி மாவட்டம்

## சுற்றுலாத் தலங்கள்

தேனி மாவட்டத்தில் முல்லை, வைகை, வராக நதிகள் பாய்ந்து வளம் சேர்க்கின்றன. இதனால் இம்மாவட்டத்தின் பெரும் பகுதிகள் பச்சைப்பசேல் என்று இயற்கை அழகுடன் உள்ளது. இம்மாவட்டத்தின் சுற்றுலாத் தலங்கள் என்று 8 இடங்கள்உள்ளது.  
1. வைகை அணை
1. முல்லைப் பெரியாறு அணை
1. சோத்துப்பாறை அணை
1. சுருளி நீர் வீழ்ச்சி
1. கும்பக்கரை அருவி
1. மேகமலை
1. வெள்ளிமலை
1. போடி மெட்டு
1. மேகமலை அருவி
1. குரங்கனி
1. மஞ்சளாறு அணை
1. அகமலை
1. எல்லபட்டி செக் டேம்
# தேனி மாவட்டம்

## கோயில்கள்

இம்மாவட்டத்தில் பிரபலமாக விளங்கும் சில கோயில்கள்.  
1. குச்சனூர் சனீஸ்வரன் கோயில்
1. வீரபாண்டி கண்ணீசுவரமுடையார் கோயில்
1. வீரபாண்டி கௌமாரியம்மன் திருக்கோயில்
1. பெரியகுளம் பாலசுப்பிரமணியசுவாமி கோயில்
1. தேவதானப்பட்டி மூங்கிலணை காமாட்சியம்மன் கோயில்
1. சின்னமனூர் பூலாநந்தீசுவரர் கோயில்
1. வீரப்ப அய்யனார் கோயில்
1. போடிநாயக்கனூர் பரமசிவன் கோயில்
1. தீர்த்தத்தொட்டி சித்திர புத்திர நாயனார் கோயில்
1. வேலப்பர் கோயில்
1. பூதிப்புரம் நஞ்சுண்டேஸ்வர ஸ்வாமி திருக்கோயில்
1. கம்பம் கம்பராய பெருமாள் கோயில்
1. கோம்பை திருமலைராயபெருமள் கோயில்
1. ஜம்புலிபுத்தூர் கதலி நரசிங்க பெருமாள் கோயில்
1. போடி-விசுவாசபுரம் பத்ரகாளியம்மன் திருக்கோயில்
1. அருமிகு பகவதி அம்மன் கோவில் ,வைத்தியநாதன் உரம் பெரியகுளம்
# தேனி மாவட்டம்

## மின் உற்பத்தி நிலையங்கள்

தேனி மாவட்டத்திலுள்ள ஆறுகளை ஆதாரமாகக் கொண்டு மூன்று மின் உற்பத்தி நிலையங்கள் செயல்பட்டு வருகின்றன. அவை
1. பெரியார் நீர்மின்சக்தி உற்பத்தி நிலையம்
1. சுருளியாறு நீர்மின்சக்தி உற்பத்தி நிலையம்
1. வைகை நுண் புனல் மின் நிலையம்.  
இவை தவிர தேனி மாவட்டத்தில் தேனி, ஆண்டிபட்டி-கண்டமனூர் , கம்பம் மற்றும் போடிநாயக்கனூர் பகுதியில் மேற்குத் தொடர்ச்சி மலையிலிருந்து வரும் காற்றைப் பயன்படுத்தி காற்றாலைகள் கொண்டு மின் உற்பத்தி செய்யும் பணிகளும் தற்போது நடைபெற்று வருகின்றன.
# தேனி மாவட்டம்

## அரசியல்வாதிகள்

தேனி மாவட்டத்தைச் சேர்ந்த சில முக்கிய அரசியல்வாதிகள் மட்டும் இங்கு குறிப்பிடப்பட்டுள்ளது.  
- பி. டி. ராஜன் - நீதிக்கட்சித் தலைவர், சென்னை மாகாண முதலமைச்சர்.
- பி. டி. ஆர். பழனிவேல்ராஜன் - முன்னாள் தமிழ்நாடு சட்டமன்றப் பேரவைத் தலைவர், முன்னாள் தமிழ்நாடு அரசு அமைச்சர் (தி.மு.க)
- பெ. செல்வேந்திரன் - முன்னாள் நாடாளுமன்ற உறுப்பினர், முன்னாள் தமிழ்நாடு அரசின் தில்லி சிறப்புப் பிரதிநிதி, (தி.மு.க)
- எஸ். டி .கே. ஜக்கையன் - முன்னாள் நாடாளுமன்ற உறுப்பினர், முன்னாள் தமிழ்நாடு அரசின் தில்லி சிறப்புப் பிரதிநிதி, (அ.இ.அ.தி.மு.க)
- நா. காமராசன் - தமிழக அரசின் முன்னாள் கதர் கிராம தொழில் வாரியத் துணைத் தலைவர்
- ஓ. பன்னீர்செல்வம் - தமிழ்நாட்டின் முன்னாள் முதலமைச்சர், முன்னாள் துணை முதலமைச்சர், முன்னாள் நிதியமைச்சர் மற்றும் எதிர்க்கட்சித் துணைத் தலைவர்.
# தேனி மாவட்டம்

## திரைப்படத் துறையினர்

தேனி மாவட்டத்தில் பிறந்த திரைப்பட நடிகர் எஸ். எஸ். ராஜேந்திரன் (எஸ்.எஸ்.ஆர்),
நடிகர் முத்துராமன்
மறைந்த நகைச்சுவை நடிகர் சுருளிராஜன், மறைந்த நடிகர் மேஜர் சுந்தர்ராஜன், மாரிமுத்து மற்றும் தனுஷ் ஆகியோர் சிறந்த நடிகர்களாகவும், பாரதிராஜா, கஸ்தூரி ராஜா, பாலா, டாக்டர் ராஜசேகர் மற்றும் லெனின் பாரதி ,செல்வராகவன் சிராஜ் மற்றும் பொன்ராம் இயக்குனர்களாகவும், இளையராஜா, கங்கை அமரன், யுவன் சங்கர் ராஜா, கார்த்திக் ராஜா மற்றும் பவதாரிணி ஆகியோர் திரை இசைத் துறையிலும், கவிஞர் வைரமுத்து, கவிஞர் நா.காமராசன் மற்றும் கவிஞர் மு.மேத்தா ஆகியோர் கவிஞர்களாகவும் புகழ் பெற்றவர்களாக உள்ளனர்.
# தேனி மாவட்டம்

## எழுத்தாளர்கள்

தேனி மாவட்டத்தில் இருந்து சி. சு. செல்லப்பா, வே. தில்லைநாயகம், கவிஞர் வைரமுத்து,கவிஞர் நா.காமராசன், கவிஞர் மு.மேத்தா, உமா மகேஸ்வரி, கவிஞர் சக்தி ஜோதி, தேனி மு. சுப்பிரமணி, தேனி.எஸ்.மாரியப்பன் என்று பல எழுத்தாளர்கள், கவிஞர்கள் உருவாகியிருக்கின்றனர்.
# தூத்துக்குடி மாவட்டம்

**வ. உ. சிதம்பரனார் துறைமுகம்**  
| - | தூத்துக்குடி மாவட்டம்:அமைந்துள்ள இடம் |  |
| --- | --- | --- |
| **நாடு** |  |  |
| **மாநிலம்** | தமிழ்நாடு |  |
| **தலைநகரம்** | தூத்துக்குடி |  |
| **பகுதி** | தென் மாவட்டம் |  |
| **ஆட்சியர்** | க. இளம்பகவத், இ.ஆ.ப. |  |
| '''காவல்துறைக்
கண்காணிப்பாளர்''' | ஆல்பர்ட் ஜான, இ.கா.ப. |  |
| **மாநகராட்சி** | 1 |  |
| **நகராட்சிகள்** | 3 |  |
| **வருவாய் கோட்டங்கள்** | 3 |  |
| **வட்டங்கள்** | 10 |  |
| **பேரூராட்சிகள்** | 18 |  |
| **ஊராட்சி ஒன்றியங்கள்** | 12 |  |
| **ஊராட்சிகள்** | 403 |  |
| **வருவாய் கிராமங்கள்** | 480 |  |
| **சட்டமன்றத் தொகுதிகள்** | 6 |  |
| **மக்களவைத் தொகுதிகள்** | 1 |  |
| **பரப்பளவு** | 4707 ச.கி.மீ. |  |
| **மக்கள் தொகை** | 17,50,176 (2011) |  |
| '''அலுவல்
மொழி(கள்)''' | தமிழ் |  |
| **நேர வலயம்** | இ.சீ.நே.
(ஒசநே+5:30) |  |
| **அஞ்சல் குறியீடு** | 628 0xx |  |
| **தொலைபேசிக் குறியீடு** | 0461 |  |
| **வாகனப் பதிவு** | TN-69, TN-92, TN-96 |  |
| **பாலின விகிதம்** | 1023 ♂/♀ |  |
| **கல்வியறிவு** | 86.16% |  |
| **இணையதளம்** | thoothukudi | } |  
**தூத்துக்குடி மாவட்டம்** (*Thoothukudi district*) என்பது இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் தூத்துக்குடி ஆகும். திருநெல்வேலி மாவட்டத்திலிருந்து சில பகுதிகளை பிரித்து அக்டோபர் 20, 1986 அன்று வ.உ. சிதம்பரனார் பெயரால் தூத்துக்குடி மாவட்டம் உருவாக்கப்பட்டது. இதன் மேற்கே திருநெல்வேலி மற்றும் தென்காசி மாவட்டமும், கிழக்கே வங்காள விரிகுடா கடலும், வடக்கே இராமநாதபுரம் மற்றும் விருதுநகர் மாவட்டமும் அமைந்துள்ளன. நீர் நிறைந்த நிலத்தைத் தூர்த்து, துறைமுகமும், குடியிருப்பும் தோன்றிய ஊர் என்பதால் தூத்துக்குடி என்றாயிற்று. வாகைக்குளம், கங்கைகொண்டான் கல்வெட்டுக்களில், இவ்வூரைத் 'தூற்றிக்குடி' என்றே குறிப்பிடப்பட்டுள்ளது.
# தூத்துக்குடி மாவட்டம்

## வரலாறு

சென்னை மாகாணத்தின் திருநெல்வேலி மாவட்ட வரலாற்றுப் பகுதிகள் தற்போது உருவாக்கப்பட்ட தூத்துக்குடி மாவட்டத்தில் உள்ளன. கொற்கையிலும், ஆதிச்சநல்லூரிலும், சேரன் மாதேவியிலும், சிவகளையிலும் மேற்கொண்ட புதைபொருள் ஆய்வுகள் வழி தமிழர்களின் பழங்கால நாகரிகங்கள் உலகுக்குத் தெரிய வந்தன. வேளாண்மை, தொழில் திறமை, பழக்க வழக்கங்கள் பற்றிய சிறப்பை இங்குக் கிடைத்த பொருட்களின் மூலம் உணர முடிகிறது. பொ.ஊ.மு. 1200-இல் நெல் பயிரிடப்பட்டதையும், தென்கிழக்கு ஆசிய நாடுகளுக்கும், மேலை நாடுகளுக்கும் அனுப்புவதற்காக இரும்பு ஆயுதங்கள் தயாரிக்கப்பட்ட விபரங்களும் இந்தப் புதைபொருள் ஆய்வுகள் வெளிப்படுத்தியுள்ளன. இம்மாவட்டத்து ஊர்ப் பெயர்கள் அனைத்தும் வரலாற்றுச் செய்திகளைக் கூறுவனவாகவே உள்ளன. பாண்டி நாட்டின் தென்பகுதியே திருநெல்வேலி சீமை. பாண்டியர்கள் வரலாற்றுக்கு முற்பட்ட காலத்திலிருந்து இப்பகுதியை ஆண்டதை வரலாறு மெய்ப்பிக்கிறது. திருநெல்வேலியை அடைந்து 'நெல்லைப் பாண்டியர்'களாக காலங்கழித்தனர் பொ.ஊ. 15-நூற்றாண்டு முதல் விஜயநகர, நாயக்கர் ஆட்சி மதுரையில் தொடங்கியது. பாண்டிய அரசு துண்டாடப்பட்டு தமிழ் நாடே 72 பாளையப்பட்டாக நாயக்கர் ஆட்சியில் பிரிக்கப்பட்டது. இந்தப் பாளையங்கள் உருமாறி 1910-ஆம் ஆண்டு கணக்கெடுப்பின் போது 31 ஜமீன்கள் இருந்தன. அவற்றில் குறிப்பிடத்தக்கன: நாங்குனேரி, சொக்கம்பட்டி, சிவகிரி, தலைவன் கோட்டை, நெற்கட்டுசேவல், ஊற்றுமலை, எட்டயபுரம் பாளையபட்டுகளை நிர்வகித்தவர்கள் அரியநாத முதலியாரும், வடமலைப்பன் பிள்ளையும் ஆவர். தூத்துக்குடி மாவட்டம் முந்தைய திருநெல்வேலி மாவட்டத்தில் ஒரு பகுதியாக இருந்தது.
# தூத்துக்குடி மாவட்டம்

## வரலாறு

### இடச்சுக்காரர்

பொ.ஊ. 1532-இல் முதன் முதலாக போர்ச்சுக்கீசியர்கள் இம்மாவட்டத்திற்கு வருகை புரிந்தனர். 1658-இல் டச்சுக்காரர்கள் வந்ததனால் போர்ச்சுகல் ஆதிக்கம் அகன்றது. பாளையக்காரர்களின் அழைப்பின் பேரிலும், திருவாங்கூர் மன்னரின் படை உதவியுடனும், டச்சுக்காரர்கள் முன்னேறத் தொடங்கினர். முகம்மது யூசுப் படைதிரட்டுவதை கேள்விப்பட்டதும் டச்சுக்காரர்கள் மணப்பாட்டை காலி செய்துவிட்டு, தூத்துக்குடி வழியாக தாய்நாடு சென்றுவிட்டனர். நாயக்கர் ஆட்சி சந்தாசாகிப்பினால் முடிவுற்றது. கர்நாடகம் ஆற்காடு நவாப் கையில் விழுந்தது. முகம்மது அலி திருநெல்வேலியைக் கைப்பற்ற ஒரு படையை அனுப்பினார். 1755-இல் ஹெரான் தலைமையில் ஆங்கிலேயர் படை கிளம்பியது. பாளையக்காரர்கள் கிழக்குக் கடற்கரைத் துறைமுகங்கள் இரண்டையும் கிழக்கிந்திய கம்பெனியாரிடம் ஒப்படைத்தனர். இக்காலத்தில் நவாப்பிற்குக் கப்பங்கட்ட மறுத்தவர்களில் தலையானவர் பூலித்தேவர் ஆவார்.
# தூத்துக்குடி மாவட்டம்

## வரலாறு

### ஆங்கிலேயர்கள்

இப்பகுதியில் ஆங்கிலேயரை எதிர்த்து பாளையக்காரர்கள் தொடர்ந்து கலகம் செய்து வந்தனர். பாளையக்காரர்களுக்கு ஆதரவாக சந்தாசாகிப், பிரஞ்சு படைகள் இருந்தன. 1761-இல் புதுச்சேரியை ஆங்கிலேயர் கைப்பற்றியதால் பிரஞ்சுகாரர்கள் பாளையக்காரர்களுக்கு உதவி செய்ய மறுத்துவிட்டனர். 1764-ஆம் ஆண்டு பாளையங்கோட்டை ஆங்கிலேயர் வசம் வந்தது. களக்காடு, பணகுடி பகுதிகள் நவாப்பிற்கும், செங்கோட்டை திருவாங்கூர் அரசருக்கும் விட்டுக் கொடுக்கப்பட்டன. 1767 மேஜர் பிளிண்ட் பாஞ்சாலங்குறிச்சி மீது படையெடுத்தான். 1783-ஆம் வருடம் புல்லர்டன் தலைமையில் பாஞ்சாலங்குறிச்சி சூறையாடப்பட்டது. அங்கிருந்த 40,000 பொன் நாணயங்களை ஆங்கிலேயர்கள் பங்கு போட்டுகொண்டனர். 1785-ஆம் ஆண்டு திருநெல்வேலி மாவட்டம் நவாப்பின் அமில்தாரிடம் ஒப்படைக்கப்பட்டது. 1797-ஆம் ஆண்டு கலெக்டர் ஜாக்சனை கட்டபொம்மன் பேட்டி காண்பதற்கு, இராமநாத புரத்திலுள்ள இராமலிங்க விலாசத்திற்கு சென்றபோது குழப்பம் வரவே, ஆங்கிலத் தளபதி கிளார்க் கொலை செய்யப்பட்டான். இதன் பின்னர் சிலகாலம் கழித்து பாஞ்சாலங்குறிச்சி பானர்மேனால் வெற்றிகொள்ளப்பட்டது. படிப்படியாக எதிர்த்த பாளையக்காரர்கள் அனைவரையும் ஒடுக்கி, நவாப்பையும் செல்லாக்காசாக்கி விட்டு ஆங்கிலேயர் 1801-ஆம் வருடம் திருநெல்வேலியை எடுத்துக் கொண்டனர். 1910-ஆம் ஆண்டிற்கு பிறகு இராமநாதபுர மாவட்டத்தை உண்டாக்கினர். 1986-ஆம் ஆண்டு நிர்வாக வசதி கருதி கடற்கரையோரப் பகுதிகளை பிரித்து தூத்துக்குடி மாவட்டம் உண்டாக்கப்பட்டது.
# தூத்துக்குடி மாவட்டம்

## மக்கள்தொகை பரம்பல்

4,745 சதுர கிலோ மீட்டர் பரப்பளவு கொண்ட தூத்துக்குடி மாவட்டத்தின் 2011 ஆம் ஆண்டின் மக்கள்தொகை கணக்கெடுப்பின் படி, தூத்துக்குடி மாவட்டத்தின் மொத்த மக்கள்தொகை 1,750,176 ஆகும். அதில் ஆண்கள் 865,021 ஆகவும்; பெண்கள் 885,155 ஆகவும் உள்ளனர். கடந்த பத்தாண்டுகளில் மக்கள்தொகை வளர்ச்சி 11.32% ஆக உயர்ந்துள்ளது. பாலின விகிதம் ஆயிரம் ஆண்களுக்கு, 1023 பெண்கள் வீதம் உள்ளனர். மக்கள்தொகை அடர்த்தி ஒரு சதுர கிலோ மீட்டரில் 369 நபர்கள் வீதம் உள்ளனர். மாவட்ட சராசரி எழுத்தறிவு 86.16% ஆகவுள்ளது. ஆறு வயதிற்குட்பட்ட குழந்தைகள் 183,763 ஆகவுள்ளனர்.  
இம்மாவட்ட மக்கள்தொகையில் இந்துக்கள் 78.50% ஆகவும், கிறித்தவர்கள் 16.68% ஆகவும், இசுலாமியர்கள் 4.61% ஆகவும், மற்றவர்கள் 0.21% ஆகவும் உள்ளனர்.
# தூத்துக்குடி மாவட்டம்

## நிருவாகம்

### மாவட்ட வருவாய் நிர்வாகம்

இம்மாவட்டத்தில் தூத்துக்குடி, கோவில்பட்டி, திருச்செந்தூர் என மூன்று வருவாய் கோட்டங்களும்,10 வருவாய் வட்டங்களும், 41 உள்வட்டங்களும் கொண்டுள்ளது.
# தூத்துக்குடி மாவட்டம்

## நிருவாகம்

### மாவட்ட வருவாய் நிர்வாகம்

#### வருவாய் வட்டங்கள்

1. எட்டயபுரம் வட்டம்
1. கோவில்பட்டி வட்டம்
1. ஒட்டபிடாரம் வட்டம்
1. சாத்தான்குளம் வட்டம்
1. ஸ்ரீவைகுண்டம் வட்டம்
1. தூத்துக்குடி வட்டம்
1. திருச்செந்தூர் வட்டம்
1. விளாத்திக்குளம் வட்டம்
1. கயத்தாறு வட்டம்
1. ஏரல் வட்டம்
# தூத்துக்குடி மாவட்டம்

## நிருவாகம்

### உள்ளாட்சி, ஊராட்சி அமைப்புகள்

இம்மாவட்டத்தில் உள்ளாட்சி அமைப்புகளில் 1 மாநகராட்சி, 3 நகராட்சிகள், 18 பேரூராட்சிகள், ஊராட்சி அமைப்புகளில் 12 ஊராட்சி ஒன்றியங்கள், 403 கிராம ஊராட்சிகள் அமைந்துள்ளன.
# தூத்துக்குடி மாவட்டம்

## நிருவாகம்

### உள்ளாட்சி, ஊராட்சி அமைப்புகள்

#### மாநகராட்சி

- தூத்துக்குடி மாநகராட்சி
# தூத்துக்குடி மாவட்டம்

## நிருவாகம்

### உள்ளாட்சி, ஊராட்சி அமைப்புகள்

#### நகராட்சிகள்

1. கோவில்பட்டி
1. காயல்பட்டிணம்
1. திருச்செந்தூர்
# தூத்துக்குடி மாவட்டம்

## நிருவாகம்

### உள்ளாட்சி, ஊராட்சி அமைப்புகள்

#### பேரூராட்சிகள்

1. ஆழ்வார்திருநகரி பேரூராட்சி
1. ஆறுமுகநேரி பேரூராட்சி
1. ஆத்தூர் பேரூராட்சி
1. ஏரல் பேரூராட்சி
1. எட்டயபுரம் பேரூராட்சி
1. கடம்பூர் பேரூராட்சி
1. கழுகுமலை பேரூராட்சி
1. கணம் பேரூராட்சி
1. கயத்தார் பேரூராட்சி
1. நாசரெத் பேரூராட்சி
1. பெருங்குளம் பேரூராட்சி
1. சாத்தான்குளம் பேரூராட்சி
1. சாயர்புரம் பேரூராட்சி
1. ஸ்ரீவைகுண்டம் பேரூராட்சி
1. தென்திருப்பேரை பேரூராட்சி
1. உடன்குடி பேரூராட்சி
1. புதூர் பேரூராட்சி
1. விளாத்திகுளம் பேரூராட்சி
# தூத்துக்குடி மாவட்டம்

## நிருவாகம்

### உள்ளாட்சி, ஊராட்சி அமைப்புகள்

#### ஊராட்சி ஒன்றியங்கள்

1. தூத்துக்குடி ஊராட்சி ஒன்றியம்
1. கருங்குளம் ஊராட்சி ஒன்றியம்
1. திருவைகுண்டம் ஊராட்சி ஒன்றியம்
1. ஆழ்வார்திருநகரி ஊராட்சி ஒன்றியம்
1. திருச்செந்தூர் ஊராட்சி ஒன்றியம்
1. உடன்குடி ஊராட்சி ஒன்றியம்
1. சாத்தான்குளம் ஊராட்சி ஒன்றியம்
1. கோவில்பட்டி ஊராட்சி ஒன்றியம்
1. ஒட்டப்பிடாரம் ஊராட்சி ஒன்றியம்
1. கயத்தாறு ஊராட்சி ஒன்றியம்
1. புதூர் ஊராட்சி ஒன்றியம்
1. விளாத்திகுளம் ஊராட்சி ஒன்றியம்
# தூத்துக்குடி மாவட்டம்

## அரசியல்

### சட்டமன்றம, நாடாளுமன்றத் தொகுதி

இம்மாவட்டம் 6 சட்டமன்றத் தொகுதிகளும், 1 மக்களவைத் தொகுதியும் கொண்டது.
இந்தியத் தொகுதி மறு சீரமைப்பில் தூத்துக்குடி மாவட்டத்தில் தமிழ்நாடு சட்டமன்றத்திற்கான 6 சட்டமன்றத் தொகுதிகள் இடம் பெற்றிருக்கிறது. இந்த ஆறு தொகுதிகளில் 2021 ஆம் ஆண்டு தமிழ்நாடு சட்டமன்றத் தேர்தலில் சட்டமன்ற உறுப்பினர்களாகத் தேர்வு செய்யப்பட்டுள்ளவர்கள் குறித்த விவரம்:  
1. கோவில்பட்டி (சட்டமன்றத் தொகுதி) - கடம்பூர் செ. ராஜூ - அ.இ.அ.தி.மு.க
1. தூத்துக்குடி (சட்டமன்றத் தொகுதி) பெ கீதா ஜீவன்- தி.மு.க
1. விளாத்திகுளம் (சட்டமன்றத் தொகுதி) - ஜி. வி. மார்க்கண்டேயன் - தி.மு.க
1. ஸ்ரீவைகுண்டம் (சட்டமன்றத் தொகுதி) - ஊர்வசி S அமிர்தராஜ்- காங்கிரஸ்
1. திருச்செந்தூர் (சட்டமன்றத் தொகுதி) - அனிதா ஆர். ராதாகிருஷ்ணன் - தி.மு.க
1. ஓட்டப்பிடாரம் (சட்டமன்றத் தொகுதி) - சண்முகையா- திமுக
# தூத்துக்குடி மாவட்டம்

## அரசியல்

### பாராளுமன்றத் தொகுதி

- தூத்துக்குடி மக்களவைத் தொகுதி
# தூத்துக்குடி மாவட்டம்

## சில தகவல்கள்

- மழையளவு: 662 மி.மீ
- சாலை நீளம்: 3,839 கி.மீ
- பதிவுபெற்ற வாகனங்கள்: 31,504
- காவல் நிலையங்கள் 44
- வங்கிகள்: 164
- அஞ்சலகங்கள்: 418
- அரசு மருத்துவமனைகள் 10
- தொடக்க மருத்துவ நல நிலையங்கள் 47
- திரையரங்கங்கள் 62
# தூத்துக்குடி மாவட்டம்

## ஆற்று வளம்

தூத்துக்குடி மாவட்டத்தில் உற்பத்தியாகும் ஆறுகள் எதுவுமில்லை. திருநெல்வேலி,தென்காசி மற்றும் விருதுநகர் மாவட்டத்தில் உற்பத்தியாகும் ஆறுகள் மற்றும் பெரிய ஓடைகள் தூத்துக்குடி மாவட்டம் வழியாக பாய்ந்து கிழக்கிலுள்ள கடலில் போய்ச் சேருகின்றன.
# தூத்துக்குடி மாவட்டம்

## ஆற்று வளம்

### ஸ்ரீவைகுண்டம் வட்டம்

தாமிரபரணி பாசனத்தால் சிறப்பு பெறுகிறது. மருதூர் அணைக்கட்டிலிருந்து மேலக்கால், கீழக்கால் ஆகிய இரு கால்வாய்களும் ஸ்ரீவைகுண்டம் அணைக்கட்டிலிருந்து தெற்கு வடக்குப் பிரதான வாய்க்கால்களும் பாசனத்துக்கு நீர் வழங்குகின்றன.
# தூத்துக்குடி மாவட்டம்

## ஆற்று வளம்

### கோவில்பட்டி வட்டம்

மலட்டாறோடை, உப்பாறோடை போன்றவை முறையே குருமலை மற்றும் கடம்பூர் சுற்றுவட்ட மேட்டு நிலங்களில் பெய்யும் மழைநீரை பெற்று பிரதான ஓடைகளாய் ஓடுகின்றன.
# தூத்துக்குடி மாவட்டம்

## ஆற்று வளம்

### விளாத்திக்குளம் வட்டம்

பிரதானமாக வைப்பாறு மற்றும் வேம்பாறு ஓடை ஆகியவை ஓடுகின்றன.
# தூத்துக்குடி மாவட்டம்

## ஆற்று வளம்

### சிறீவைகுண்டம் அணைக்கட்டு

இது 1889-இல் ஆங்கிலேயர் ஆட்சி காலத்தில் 17.75 இலட்ச ரூபாயில் தாமிரபரணி ஆற்றின் மேலே கட்டப்பட்டது. இதனால் தூத்துக்குடி மாவட்டத்தில் 12,000 ஏக்கருக்கு மேற்பட்ட நஞ்சை நிலங்கள் பாசன வாய்ப்பு பெற்றுள்ளன.
# தூத்துக்குடி மாவட்டம்

## ஆற்று வளம்

### மணிமுத்தாறு அணைக்கட்டு

இந்த அணைக்கட்டு மூலம் சாத்தான்குளம் ,திருச்செந்தூர், ஸ்ரீவைகுண்டம் வட்டங்கள் பெருமளவு பாசன நீர் பெறுகின்றன.
# தூத்துக்குடி மாவட்டம்

## ஆற்று வளம்

### கருமேனி ஆறு

நெல்லை மாவட்ட களக்காடு முண்டந்துறை மலை வன பகுதியில் உருவாகி நாங்குநேரி வழியாக சிற்றோடயாக பெருக்கெடுத்து..பல தடுப்பணைகள் தாண்டி சாத்தான்குளம் நகரில் பெரிய அகலம் எடுக்கிறது....அதன் பின் சாத்தான்குளம் வட்டம் சுப்பராயபுரம் என்னும் இடத்தில் உள்ள தடுப்பணியையில் இருந்து இரண்டாக பிரிந்து ஒரு பகுதி புத்தன் தருவாய் பெரிய குளத்திற்கும் , பெரிய பிரிவு குலசேகரன்பட்டினம் வழியாக மணப்பாடு கடலில் கலக்கிறது  
கருமேனி ஆறு முழுக்க மழை நீரை நம்பி உள்ள ஆறு .. மழை காலங்களில் மட்டுமே இதில் நீரோட்டம் இருக்கும் மற்ற காலங்களில் வறண்டு காணப்படும்
# தூத்துக்குடி மாவட்டம்

## காட்டுவளம்

தூத்துக்குடி மாவட்டத்தில் காட்டுவளம் குறைவே. விடத்தேரை என்னும் கனமான, கரையான் அரிக்க முடியாத ஒருவகை மரம் திருச்செந்தூர் வட்டத்தில் காணப்படுகிறது. குருமலையிலும், கொழந்து மலையிலும் மருத்துவ மூலிகைகள் கிடைக்கின்றன. வல்லநாட்டில் மான்கள் சரணாலயம் அமைந்துள்ளது. இம்மாவட்டத்தின் கடலோரப் பகுதிகளில் பனை மரங்கள் செழித்து வளர்ந்துள்ளன. கடலோர பகுதிகளில் ஆங்காங்கே இயற்கையாக மற்றும் தமிழ்நாடு வனத்துறையால் அலையாத்தி காடுகள் நடப்பட்டுள்ளது.
# தூத்துக்குடி மாவட்டம்

## தேரிகள்

திருச்செந்தூர், சாத்தான்குளம் , ஏரல் வட்டங்களில் தேரி என்னும் மணற்குன்றுகள் காணப்படுகின்றன. தேரி என்பது செக்கச் சிவந்த மணற்பாங்கான இடம். கோடைக் காற்றினால், தேரிகள் தோற்றம் மாறி, மாறி காணப்படும். இடையன் குடி, குதிரைமொழி, சாத்தான் குளம் பகுதிகளிலுள்ள தேரிகள் உயரமான அகன்ற மேடாகும். இது போன்ற தேரிகளை பிற மாவட்டங்களில் காணமுடியாது.
# தூத்துக்குடி மாவட்டம்

## வேளாண்மை

இம்மாவட்டத்தின் வடகோடியிலும், தென் கோடியிலும் பாசன வசதி போதியளவு இல்லை. இடைப்பட்ட வட்டங்களில் புஞ்சைபயிர்கள் பயிரிடப்படுகின்றன.
# தூத்துக்குடி மாவட்டம்

## வேளாண்மை

### பருத்தி

தூத்துக்குடி மாவட்டத்தில், கோவில்பட்டி, ஸ்ரீவைகுண்டம் , ஏரல் வட்டங்களில் பருத்தியும், மிளகாயும் பெரிய அளவில் உற்பத்தி செய்யப்படுகின்றன. கோவில்பட்டி வட்டம், இந்தியாவிலேயே மிகுந்த அளவில் பருத்தி விளையும் பகுதியாகக் கருதப்படுகிறது. இப்பகுதி காலந்தாழ்ந்து மழை பெறுகின்ற காரணத்தால், பிற மாவட்டங்களுக்குப் பின்னரே, இங்குப் பருத்தி விளைவது வழக்கம்.
# தூத்துக்குடி மாவட்டம்

## வேளாண்மை

### முந்திரி

திருச்செந்தூர் , சாத்தான்குளம் வட்டங்களில் முந்திரிப் பயிறு விளைச்சல் குறிப்பிடத் தக்கதாகும். முந்திரி விளைச்சலுக்குப் பூவரசந்தழையை உரமாகப் பயன்படுத்துவது இங்கு வழக்கம்.
# தூத்துக்குடி மாவட்டம்

## வேளாண்மை

### பனை

நெடுங்காலமாகவே, இம்மாவட்டத்தின் மணற்பரப்பில் பனை வளர்ந்து செழித்துக் காணப்படுகிறது. சாத்தான்குளம், குலசேகரப்பட்டினம், தட்டர்மடம்,உடன்குடி போன்ற ஊர்கள் பனைக்கு புகழ் பெற்றவை.
# தூத்துக்குடி மாவட்டம்

## வேளாண்மை

### பிற பயிர்கள்

கோவில்பட்டி வட்டத்தில் பருத்திக்கு அடுத்தபடியாக கம்பு, உளுந்து, சோளம், மிளகாய், மல்லி, வெங்காயம் முதலியன நல்ல விளைச்சலைக் கண்டு வருகின்றன.
# தூத்துக்குடி மாவட்டம்

## வேளாண்மை

### வேளாண்மை ஆராய்ச்சி நிலையம்

கோவில்பட்டியில் உள்ள இந்த ஆய்வு நிறுவனம் பருத்தி வேளாண்மைப்பற்றி ஆய்வு களை நடத்தி வருகிறது. சோளத்துக்குப் பிறகு பயிரிடப்படும் பருத்திக்குக் கேடு உண்டாகா வண்ணம், சோளத்துக்கு சூப்பர் பாண்டேட் உரமும் பருத்திக்கு அமோனியம் சல்பேட்டு உரமும் பயன்படுத்த படலாம் என்பது இந்த ஆய்வு நிறுவனத்தால் கண்டறியப்பட்டுள்ளது. இங்குக் கண்டு பிடிக்கப்பட்ட புதிய வகை பருத்திகள்: கே2, கே5, கே6 என்ற கருங்கண்ணிப் பருத்திவகைகள். இவை இந்தியா எங்கும் பரவியுள்ளன. சீ ஐலண்டு காட்டன் என்றும் நீண்ட இழைப் பருத்தி திருச்செந்தூர், ஸ்ரீவைகுண்டம் பகுதிகளில் அதிகளவில் பயிரிடப்படுகிறது. சீரிய முறையில் இயங்கும் அரசு விதைப் பண்ணைகளில் இதுவும் ஒன்று.
# தூத்துக்குடி மாவட்டம்

## தொழில் வளர்ச்சி

தூத்துக்குடி துறைமுகம் இங்கு உள்ளதால் தமிழகத்தின் தென்மாவட்டங்களுல் பெரிதும் தொழில் வளர்ச்சி பெற்ற மாவட்டமாக திகழ்கிறது. தூத்துக்குடி அனல் மின் நிலையம், *மேலமருதூர்* *அனுமின் நிலையம்*, ஸ்டெர்லைட் ஆலை, ஸ்பிக், கன நீர் ஆலை முதலிய தொழிற்சாலைகள் புகழ்பெற்றவை.
# தூத்துக்குடி மாவட்டம்

## தொழில் வளர்ச்சி

### மரபுத் தொழில்கள்

முத்துக்குளித்தல், மீன்பிடித்தல், மட்பாண்டங்கள் செய்தல், பாய்பின்னுதல், உப்புக்காய்ச்சுதல், கைத்தறி நெசவு முதலியவை பாரம்பரியமாக நடந்து வருகிறது.
# தூத்துக்குடி மாவட்டம்

## தொழில் வளர்ச்சி

### பாய் பின்னுதல்

கோரை புற்களை 25 நாட்கள் வெயிலில் உலர்த்தி, பொன்னிறம் பெற்றதும், ஓடுகின்ற நீரில் ஒருவாரம் நனைய வைத்து, கழிவு நார்கள் நீக்கப்பட்டு, மேல் தோல் பட்டுப் போன்ற நுண்ணிய இழைகளாக நீளமாகக் கிழிக்கப்பட்டு முடையப்படுகிறது.
# தூத்துக்குடி மாவட்டம்

## தொழில் வளர்ச்சி

### உப்புக் காய்ச்சுதல்

தென்மேற்குப் பருவக்காற்றை குற்றாலமலைத் தடுப்பதும், வடகிழக்குப் பருவக்காற்றின் வலுவிழந்தத் தன்மையும் உப்புக் காய்ச்சுவதற்கு ஏற்ற சூழ்நிலையத் தருவதனால் இத்தொழிலில் சிறப்பாக நடைபெறுகிறது. இங்கு உற்பத்தியாகும் உப்பின் அளவு இந்திய அளவில் பத்தில் ஒரு பங்காகும். இத்தொழிலில் ஆயிரக்கணக்கானோர் ஈடுபட்டுள்ளனர்.
# தூத்துக்குடி மாவட்டம்

## தொழில் வளர்ச்சி

### முத்துக்குளித்தல்

மரபாக நடந்துவரும் தொழிலாகும். இது ஆண்டு முழுவதும் நடைபெறும் தொழில் அல்ல. மற்ற காலங்களில் சங்கு எடுக்கும் தொழில் நடைபெறுகிறது.
# தூத்துக்குடி மாவட்டம்

## தொழில் வளர்ச்சி

### மீன்பிடித்தல்

இம்மாவட்டத்தின் கடலோரங்கள் எங்கும் மீன் பிடி தொழில் சிறப்பாக நடந்து வருகிறது. இதன் காரணமாக பல குளிர்பதனச் சாலைகள் தோன்றியுள்ளன. மீன்கள் பதப்படுத்தப்பட்டு டின்களில் அடைத்து ஏற்றுமதி செய்வது 1963-இல் தொடங்கி நடந்து வருகிறது. இதனால் அந்நியச் செலாவணி கிடைக்கிறது.
# தூத்துக்குடி மாவட்டம்

## தொழில் வளர்ச்சி

### நூலாலைகள்

இம்மாவட்டத்தில செயல்பட்டு வரும் ஆலைகள்; மதுரை மில்-தூத்துக்குடி; லாயல் டெக்ஸ்டைல்ஸ்-கோவில்பட்டி; லெட்சுமி மில்-கோவில்பட்டி; தூத்துக்குடி ஸ்பின்னிங் மில்-தூத்துக்குடி; திருச்செந்தூர் கோவாபரேடிவ் ஸ்பின்னிங்மில்-நாசரேத்.
# தூத்துக்குடி மாவட்டம்

## தொழில் வளர்ச்சி

### பொட்டாசியம் குளோரைடு தொழிற்சாலை

இத்தொழிற்சாலை ஸ்டேட் டிரேடிங் கார்ப்பரேஷன் மத்திய உப்பு ஆராய்ச்சி நிறுவனத் தால் தூத்துக்குடியில் நடத்தப்பட்டு வருகிறது.
# தூத்துக்குடி மாவட்டம்

## தொழில் வளர்ச்சி

### கோத்தாரி பெர்டிலைசர்ஸ்

1966இல் தொடங்கப்பட்டது. தூத்துக்குடியில் அமைக்கப்பட்டுள்ள இத்தொழிற்சாலை ஆண்டுக்குச் சுமார் 5 இலட்சம் டன் அமோனியம் பாஸ்பேட் உரம் உற்பத்தி செய்யும் திறன் கொண்டது.
# தூத்துக்குடி மாவட்டம்

## தொழில் வளர்ச்சி

### தரங்கத்தாரா இரசாயன தொழிற்சாலை

தூத்துக்குடிக்கு 25 கி.மீ. தெற்கே, கடற்கரைக்கு தொலைவில், இந்நிறுவனம் அமைக்கப் பட்டிருக்கிறது. ஆண்டுக்கு சுமார் 75,000 டன் காஸ்டிக் சோடா தயாரிக்க முடியும். உற்பத்திக்குச் சாதகமாக நவீன இயந்திரங்கள் பொருத்தப்பட்டுள்ளன. கால்ஷியம் கார்பைடு 15,000 டன்னுக்கு உற்பத்தி செய்யப்படுகிறது. பிளாஸ்டிக்கில் பயன்படுத்தப்படும் போலிவினில் குளோரைடு முதலிய பல பொருள்களும் இங்குத் தயாராகின்றன. இது ஆசியாவிலேயே பெரிய இரசாயனத் தொழிற்சாலை ஆகும். தொடக்கத்தில் மூன்றரைக் கோடி ரூபாய் மூலதனத்தில் தொடங்கப்பட்ட இத்தொழிற்சாலை, இன்று இம்மாவட்டத்தில் வளரும் பெரிய தொழிற்சாலைகளில் ஒன்றாகும்.
# தூத்துக்குடி மாவட்டம்

## தொழில் வளர்ச்சி

### தொழில் தொடங்கச் சாத்தியக் கூறுகள்

இம்மாவட்டம் தொழில் வளர்ச்சியில் பின்தங்கி இருப்பதால் தொழிலுக்கான சாத்தியக் கூறுகளை ஆராய்ந்த தேசிய தொழில் வளர்ச்சி நிறுவனம் இம்மாவட்டத்தில் தொழில்கள் தொடங்குவதற்கான வாய்ப்புகளை ஆராய்ந்து கீழே கண்டவைகளை செயல்படுத்துவது தொழில் முனைவோருக்கு வாய்ப்பாக இருக்கும் என்று தெரிவித்துள்ளது, அவையாவன :  
- கரும்பு சக்கைகளைப் பயன்படுத்தி காகித ஆலைகள்.
- மணப்பாடு-தூத்துக்குடி முதலிய கடலோரங்களில் கிடைக்கும் சுண்ணாம்பு படிவங்களைக் கொண்டு சிமெண்ட் தொழிற்சாலைகள்
- மீன்களைப் பதப்படுத்தி ஏற்றுமதி செய்தல்
- 'விளாத்திக்குளம்' பகுதிகளில் வேளாண்மை நடைபெற முயற்சி செய்தல்.
- தேரி மணலிலிருந்து இரசாயனங்களைப் பிரித்தெடுக்கும் தொழிற்சாலை.
- உப்பு தொழில்கள்.
- முத்துகுளி-சங்கெடுத்தலை ஏற்றுமதி செய்வது
# தூத்துக்குடி மாவட்டம்

## கனிமவளம்

- ஜிப்சம்: கோவில்பட்டி வட்டத்திலும், அருணாசலபுரம், ஒட்டப்பிடாரம்,
எட்டையாபுரம், பகுதிகளிலும் மிகுந்த அளவில் ஜிப்சம் கிடைக்கிறது. இது சிமெண்ட் உற்பத்திக்கு தேவையான பொருள்.
- அல்லனைட்: இந்த மூலப்பொருள் அணுசக்திக்கு மிகவும் தேவையானது.
- லித்தியம்: லிதியம் என்பது நெஞ்சக நோய் தீர்க்கும் மருந்துக்குத் துணையாகும்.
# தூத்துக்குடி மாவட்டம்

## கனிமவளம்

### கார்னர்டு மணல்

உப்புத்தாள் செய்யத் தேவைப்படும் இப்பொருள் இம்மாவட்டத்தின் கடலோரங்களின் சில பகுதிகளில் கிடைக்கிறது.
# தூத்துக்குடி மாவட்டம்

## கனிமவளம்

### கிராபைட்

உருக்கு வேலைக்கும், சிலவகை எண்ணெய் தயாரிக்கவும் பயன்படக்கூடிய இது பென்சிலில் உள்ள எழுதுபொருள் தயாரிக்கவும் பயன்படுகிறது.
# தூத்துக்குடி மாவட்டம்

## கனிமவளம்

### மோனசைட்

உலோக சத்து நிறைந்த இந்தப் பொருளும் கடற்கரை மணலில் காணப்படுகிறது. சில வகை மருந்துகள் தயாரிக்க மிகவும் தேவைப்படக் கூடியது.
# தூத்துக்குடி மாவட்டம்

## கனிமவளம்

### சுண்ணாம்புக்கல்

சாத்தான்குளம் வட்டம், சாத்தான்குளம் சுற்று வட்டார பகுதியில் ஒரு வகை உயர்தரச் சுண்ணாம்புக்கல் மிகுதியாகக் கிடைக்கிறது. இதைப் பளிங்குக் கற்களாக மாற்றினால் கட்டட வேலைகளுக்கு மிகவும் பயன்படக்கூடும்.
# தூத்துக்குடி மாவட்டம்

## கனிமவளம்

### நுரைக்கல்

இந்த வகைச் சுண்ணாம்புக் கல்லைப் பயன்படுத்தியும் சிமெண்ட் தயாரிக்கலாம். கடற்கரையோரமாய் உள்ள தீவுப் பகுதிகளில் இது மிகுதியாய் உள்ளது.
# தூத்துக்குடி மாவட்டம்

## கனிமவளம்

### இல்மனைட்

ஏராளமான அளவில் சாத்தான்குளத்திலும், கோவில்பட்டி வட்டத்திலும் கிடைக்கிறது. இதில் இரும்பு, டிட்டானியம் ஆக்ஸைடுகள் கலந்து உள்ளன.
# தூத்துக்குடி மாவட்டம்

## கனிமவளம்

### பாஸ்டேட்

மலைக்கல் போன்ற இவ்வகை பாஸ்பேட்டுகள், தூத்துக்குடிக் கடற்கரைப் பகுதிகளில் கிடைக்கிறது.
# தூத்துக்குடி மாவட்டம்

## கனிமவளம்

### கெட்டிமண்

கட்டடம் கட்டப்பெரிதும் பயன்படும் இவ்வகை மண் தூத்துக்குடியிலும், அதையடுத்த தீவுகளிலும் மிகுதியாக உள்ளது.
# தூத்துக்குடி மாவட்டம்

## சுற்றுலா

- நவதிருப்பதிகள்
- திருச்செந்தூர் சுப்பிரமணியசுவாமி கோயில்
- கழுகுமலை வெட்டுவான் கோயில்
- கழுகுமலை சமணர் படுகைகள்
- கழுகுமலை முருகன் கோயில்
- தூத்துக்குடி துறைமுகம்
- குலசேகரன்பட்டினம்
# தூத்துக்குடி மாவட்டம்

## மாவட்டத் திருவிழாக்கள்

- திருச்செந்தூர் சூரசம்காரம் திருவிழா
- திருச்செந்தூர் மாசி திருவிழா
- திருச்செந்தூர் ஆவணி திருவிழா
- திருச்செந்தூர் வைகாசி விசாகம்
- திருச்செந்தூர் அய்யா வைகுண்டர் அவதார விழா ( மார்ச் )
- குலசேகரப்பட்டினம் தசரா திருவிழா (அக்டோபர் / செப்டம்பர்)
- ஏரல் சேர்மன் அருணாச்சலம் சுவாமி கோவில் விழாக்கள் (ஆகஸ்ட்)
- வெள்ளப்பட்டி அதிசய கடல் மாதா கோவில் திருவிழா (மே)
- தூத்துக்குடி பனிமய மாதா கோவில் திருவிழா (ஆகஸ்ட்)
- காமநாயக்கன்பட்டி புனித பரலோக மாதா திருத்தல பேராலய திருவிழா (ஆகஸ்ட்)
- புளியம்பட்டி புனித அந்தோணியார் திருவிழா (மே)
- சொக்கன்குடியிருப்பு அதிசய மணல் மாதா கோவில் திருவிழா ( செப்டம்பர்)
- குரங்கணி ஶ்ரீ முத்துமாலை அம்மன் கொடை விழா (ஜூலை)
- மெய்ஞானபுரம் ஆலய அசன விழா
- பாரதியார் விழா (செப்டம்பர், டிசம்பர்)
- புனித திருசிலுவை திருவிழா- மணப்பாடு (செப்டம்பர்)
- ஆலந்தலை இருதய ஆண்டவர் விழா ( ஆகஸ்ட்)
- பேயன்விளை பொன்மடசாமி திருக்கோயில் திருவிழா (புரட்டாசி)
- பசுவந்தனை கைலாசநாதர் கோவில் சித்திரை தேரோட்டம்
- கோவில்பட்டி செண்பகவல்லி அம்மன் திருக்கோவில் சித்திரை திருவிழா
# தூத்துக்குடி மாவட்டம்

## முக்கிய இடங்கள்

### தூத்துக்குடி துறைமுகம்

தூத்துக்குடி மிகச்சிறந்த இயற்கைத் துறைகமாகும். இங்குதான் பிரபல ஸ்பிக் உரத்தொழிற்சாலை உள்ளது. முத்துக்குளித்தலுக்கு பெயர் பெற்ற இடமான தூத்துக்குடியிலிருந்து அண்டை நாடான இலங்கைக்கு படகிலேயே சில மணிநேரங்களில் சென்றுவிடலாம். தூத்துக்குடி உப்புஉற்பத்தி மற்றும் மீன்வளத்தில் இந்தியாவிலேயே சிறந்து விளங்குகிறது.
# தூத்துக்குடி மாவட்டம்

## முக்கிய இடங்கள்

### ஸ்ரீவைகுண்டம்

இங்கு விஷ்ணுவின் பெருமையைப் பறைசாற்றும் வகையில் அமைக்கப்பட்டுள்ளது வைகுண்டபதி சாமி கோவில். இங்கு யானைக்கால் மண்டபம், தமிழ்நாட்டின் மிகப்பிரசித்தி பெற்ற பண்டிகையான வைகுண்ட ஏகாதசியன்று மக்கள் தங்கள் பிரார்த்தனையை செலுத்தும் மண்டபம் ஆகியவை இக் கோவிலில் உள்ளன.
# தூத்துக்குடி மாவட்டம்

## முக்கிய இடங்கள்

### ஒட்டப்பிடாரம்

விடுதலைப்போராட்ட வீரர் வ.உ.சிதம்பரம் இங்குதான் பிறந்தார். ஆங்கிலேயர்களை எதிர்த்து போரிட்ட இவர் கப்பலோட்டிய தமிழன் என்று அழைக்கப்படுகிறார். வீரபாண்டிய கட்டபொம்மன் , ஈகி சுந்தரலிங்கனார் போன்ற விடுதலைப்போராட்ட வீரர்கள் வாழ்ந்து மறைந்த இடம் .
# தூத்துக்குடி மாவட்டம்

## முக்கிய இடங்கள்

### குலசேகரபட்டினம்

திருச்செந்தூரிலிருந்து 20 கிலோமீட்டர் தொலைவிலுள்ள குலசேகரப்பட்டினத்தில் செப்டம்பர் -அக்டோபர் மாதத்தில் நடைபெறும் தசரா பண்டிகை மிகவும் சிறப்பாகக் கொண்டாடப்படும். இப்பண்டிகையில் மாநிலம் முழுவதும் உள்ள நாட்டுப்புறக் கலைஞர்கள் இங்கு கூடி இப்பண்டிகையை மிகவும் சிறப்பாகக் கொண்டாடுவார்கள்.
# தூத்துக்குடி மாவட்டம்

## முக்கிய இடங்கள்

### திருச்செந்தூர்

அறுபடை வீடுகளில் ஒன்றான அருள்மிகு சுப்பிரமணிய சுவாமி திருக்கோயில், திருச்செந்தூர் தூத்துக்குடி மாவட்டத்தில் உள்ளது. கந்தசஷ்டி விழா இங்கு மிகவும் சிறப்பாகக் கொண்டாடப்படுகிறது. இந்த விழாவின்போது லட்சக்கணக்கில் கூடும் பக்தர்கள் கூட்டம் நாளுக்கு நாள் அதிகரித்து வருகிறது.
# தூத்துக்குடி மாவட்டம்

## முக்கிய இடங்கள்

### எட்டயபுரம்

புரட்சிக்கவிஞர் பாரதியாரின் பிறந்த இடமான எட்டையாபுரம் வரலாற்று சிறப்பு மிக்க இடமாகும். இதே ஊரில்தான் இஸ்லாமியக் கவிஞர் உமறுப்புலவரும் பிறந்தார் என்பது குறிப்பிடத்தக்கது.இங்கு பாரதியார் பிறந்த இல்லம், பாரதியார் மணிமண்டபம் ஆகியவை தமிழக செய்தி-மக்கள் தொடர்புதுறையால் பராமரிக்கப்பட்டு வருகிறது.எட்டயபுரம் கடலையூர் செங்குந்தர் நடுநிலைப்பள்ளி சுதந்திர போராட்ட தியாகிகள் 34 பேர் நினைவு தூண் உள்ளது.
# தூத்துக்குடி மாவட்டம்

## முக்கிய இடங்கள்

### பாஞ்சாலங்குறிச்சி

17 ம் நூற்றாண்டில் வாழ்ந்த வீரபாண்டிய கட்டபொம்மன் இந்த ஊரில் இருந்து கொண்டுதான் ஆங்கிலேயருக்கு எதிராகக் குரல் கொடுத்தார். இந்த இடம் மிகச்சிறந்த வரலாற்றுச் சிறப்பிடமாக போற்றப்படுகிறது.இங்கு 1974 ல் தமிழக அரசால் கட்டபொம்மன் கோட்டை கட்டப்பட்டுள்ளது. இக்கோட்டைக்கு அருகில் ஆங்கிலேயர்களால் இடிக்கப்பட்ட கோட்டை தோண்டி எடுக்கப்பட்டு முள்வேலி போடப்பட்டுள்ளது.
# திருநெல்வேலி மாவட்டம்

**திருநெல்வேலி மாவட்டம்** (*Tirunelveli district*)) என்பது இந்திய மாநிலமான, தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் திருநெல்வேலி ஆகும். இந்த மாவட்டம் 3,876.06 ச.கி.மீ. பரப்பளவைக் கொண்டுள்ளது.
# திருநெல்வேலி மாவட்டம்

## மாவட்டப் பிரிப்பு

20 அக்டோபர் 1986இல் திருநெல்வேலி மாவட்டத்திலிருந்து, சில பகுதிகளை பிரித்து தூத்துக்குடியை தலைமையிடமாகக் கொண்டு புதிய தூத்துக்குடி மாவட்டம் உருவாக்கப்பட்டது. 12 நவம்பர் 2019-இல் திருநெல்வேலி மாவட்டத்திலிருந்து, சில பகுதிகளை பிரித்து,தென்காசியை தலைமையிடமாகக் கொண்டு புதிய தென்காசி மாவட்டம் நிறுவ தமிழ்நாடு அரசு அரசாணை வெளியிட்டு தற்பொழுது தென்காசி தனி மாவட்டமாக உருவாகியது.
# திருநெல்வேலி மாவட்டம்

## வரலாறு

"திக்கெல்லாம் புகழுறும் திருநெல்வேலி" என சம்பந்தரும், "தண் பொருநைப் புனல்நாடு' எனச் சேக்கிழாரும், "பொன்திணிந்த புனல் பெருகும் பொருநைத் திருநதி" என்று கம்பரும் பாடிய பூமி, திருநெல்வேலி ஆகும். 1790 ஆம் ஆண்டு செப்டம்பர் மாதம் 1 ஆம் தேதி திருநெல்வேலி மாவட்டம் பிரித்தானிய கிழக்கிந்தியக் கம்பனியால் உருவாக்கப்பட்டது. (அன்றைய தினத்தில் திருநெல்வேலி மாவட்டத்துடன் இன்றைய தூத்துக்குடி மாவட்டமும், தென்காசி மாவட்டமும், விருதுநகர் மாவட்டத்தின் சில பகுதிகளும் இருந்தன.) செப்டம்பர் மாதம் 1ஆம் தேதி திருநெல்வேலி தினமாக கொண்டாடப்படுகிறது.  
திருநெல்வேலி மாவட்டத்திலுள்ள ஆதிச்சநல்லூரிலும், கொற்கையிலும் மேற்கொண்ட புதைபொருள் ஆய்வுகள்வழி தமிழர்களின் பழங்கால நாகரிகங்கள் உலகுக்குத் தெரியவந்தன. வேளாண்மை, தொழில் திறமை, பழக்க வழக்கங்கள் பற்றிய சிறப்பை இங்குக் கிடைத்த பொருட்களின் மூலம் உணரமுடிகிறது. கி.மு.1200-இல் நெல் பயிரிடப்பட்டதையும், தென்கிழக்கு ஆசிய நாடுகளுக்கும், மேலைநாடுகளுக்கும் அனுப்புவதற்காக இரும்பு ஆயுதங்கள் தயாரிக்கப்பட்ட விபரங்களையும் இந்தப்புதைபொருள் ஆய்வுகள் வெளிப்படுத்தியுள்ளன. இம்மாவட்டத்து ஊர்ப் பெயர்கள் அனைத்தும் வரலாற்றுச் செய்திகளைக் கூறுவனவாகவே உள்ளன. பாண்டி நாட்டின் தென்பகுதியே திருநெல்வேலிச்சீமை. பாண்டியர்கள் வரலாற்றுக்கு முற்பட்ட காலத்திலிருந்து இப்பகுதியை ஆண்டதை வரலாறு மெய்ப்பிக்கிறது.  
சோழர் பேரரசு உருவான காலத்தில் பாண்டியர் அவர்களின் ஆளுகையில் கீழ் இருந்தனர். சோழப்பேரரசை முடிவுக்குக் கொண்டு வந்தவன் ஜடவர்ம சுந்தரபாண்டியன். பின்னர் பாண்டியர்களுக்குள் சண்டை மூண்டதால், மாலிக்காப்பூர் மதுரையைச் சூறையிட்டான். பாண்டியர்களின் சந்ததியினர் மதுரையிலிருந்து, திருநெல்வேலியை அடைந்து 'நெல்லைப் பாண்டியர்'களாகக் காலங்கழித்தனர். 15-நூற்றாண்டு முதல் விஜயநகர, நாயக்கர் ஆட்சி மதுரையில் தொடங்கியது. பாண்டிய அரசு துண்டாடப்பட்டு தமிழ்நாடே 72 பாளையப்பட்டாக நாயக்கர் ஆட்சியில் பிரிக்கப்பட்டது. இந்தப் பாளையங்கள் உருமாறி 1910ஆம் ஆண்டு கணக்கெடுப்பின் போது 31 ஜமீன்கள் இருந்தன. அவற்றில் குறிப்பிட்டத்தன: நாங்குநேரி, சொக்கம்பட்டி, சிவகிரி, தலைவன் கோட்டை, நெற்கட்டும்சேவல், ஊத்துமலை, எட்டயபுரம். பாளையபட்டுகளை நிர்வகித்தவர்கள் அரியநாத முதலியாரும், வடமலையப்பன்பிள்ளையும் ஆவர்.
# திருநெல்வேலி மாவட்டம்

## மாவட்ட நிர்வாகம்

இம்மாவட்டம் 2 வருவாய் கோட்டங்களும், 8 வருவாய் வட்டங்களும் கொண்டது.
# திருநெல்வேலி மாவட்டம்

## மாவட்ட நிர்வாகம்

### வருவாய் கோட்டங்கள்

1. திருநெல்வேலி
1. சேரன்மகாதேவி
# திருநெல்வேலி மாவட்டம்

## மாவட்ட நிர்வாகம்

### வருவாய் வட்டங்கள்

1. திருநெல்வேலி வட்டம்
1. நாங்குநேரி வட்டம்
1. பாளையங்கோட்டை வட்டம்
1. ராதாபுரம் வட்டம்
1. திசையன்விளை வட்டம்
1. மானூர் வட்டம்
1. சேரன்மாதேவி வட்டம்
1. அம்பாசமுத்திரம் வட்டம்
# திருநெல்வேலி மாவட்டம்

## உள்ளாட்சி மற்றும் ஊராட்சி நிர்வாகம்

இம்மாவட்டம் திருநெல்வேலி மாநகராட்சி, 3 நகராட்சிகள், 17 பேரூராட்சிகள், 9 ஊராட்சி ஒன்றியங்கள் மற்றும் 425 கிராம ஊராட்சிகள் கொண்டது.
# திருநெல்வேலி மாவட்டம்

## உள்ளாட்சி மற்றும் ஊராட்சி நிர்வாகம்

### மாநகராட்சி

- திருநெல்வேலி மாநகராட்சி
# திருநெல்வேலி மாவட்டம்

## உள்ளாட்சி மற்றும் ஊராட்சி நிர்வாகம்

### நகராட்சிகள்

- அம்பாசமுத்திரம் முதல் நிலை நகராட்சி
- விக்கிரமசிங்கபுரம் இரண்டாம் நிலை நகராட்சி
- களக்காடு இரண்டாம் நிலை நகராட்சி
# திருநெல்வேலி மாவட்டம்

## உள்ளாட்சி மற்றும் ஊராட்சி நிர்வாகம்

### நகராட்சி அந்தஸ்தை பெற உள்ள சிறப்பு நிலை பேரூராட்சிகள்

- பணகுடி சிறப்பு நிலை பேருராட்சி
- திசையன்விளை சிறப்பு நிலை பேரூராட்சி
- வடக்கு வள்ளியூர் சிறப்பு நிலை பேரூராட்சி
# திருநெல்வேலி மாவட்டம்

## உள்ளாட்சி மற்றும் ஊராட்சி நிர்வாகம்

### பேரூராட்சிகள்

1. சேரன்மகாதேவி
1. ஏர்வாடி
1. கோபாலசமுத்திரம்
1. கல்லிடைக்குறிச்சி
1. மணிமுத்தாறு
1. மேலச்சேவல்
1. மூலக்கரைப்பட்டி
1. முக்கூடல்
1. நாங்குநேரி
1. நாரணம்மாள்புரம்
1. பணகுடி
1. பத்தமடை
1. சங்கர் நகர்
1. திருக்குறுங்குடி
1. திசையன்விளை
1. வடக்குவள்ளியூர்
1. வீரவநல்லூர்
# திருநெல்வேலி மாவட்டம்

## உள்ளாட்சி மற்றும் ஊராட்சி நிர்வாகம்

### ஊராட்சி ஒன்றியங்கள்

1. அம்பாசமுத்திரம்
1. களக்காடு
1. சேரன்மகாதேவி
1. பாப்பாக்குடி
1. பாளையங்கோட்டை
1. மானூர்
1. வள்ளியூர்
1. இராதாபுரம்
1. நாங்குநேரி
1. பணகுடி
# திருநெல்வேலி மாவட்டம்

## மக்கள் வகைப்பாடு

2011 ஆம் ஆண்டின் மக்கள்தொகை கணக்கெடுப்பின் படி, மொத்த மக்கள்தொகை 30,77,233 ஆகும். அதில் ஆண்கள் 16,42,403 ஆகவும்; பெண்கள் 16,80,241 ஆகவும் உள்ளனர். மாவட்ட சராசரி எழுத்தறிவு 82.50% ஆகவுள்ளது. ஆறு வயதிற்குட்பட்ட குழந்தைகள் 3,21,687 ஆகவுள்ளனர்.  
இம்மாவட்ட மக்கள்தொகையில் இந்துக்கள் 78.82% ஆகவும், கிறித்தவர்கள் 11.85% ஆகவும், இசுலாமியர்கள் 9.12% ஆகவும், மற்றவர்கள் 0.18% ஆகவும் உள்ளனர்.
# திருநெல்வேலி மாவட்டம்

## அரசியல்

இம்மாவட்டம் 5 சட்டமன்றத் தொகுதிகளையும், ஒரு மக்களவைத் தொகுதியையும் கொண்டுள்ளது.
# திருநெல்வேலி மாவட்டம்

## அரசியல்

### நாடாளுமன்றத் தொகுதிகள்

- திருநெல்வேலி மக்களவைத் தொகுதி
# திருநெல்வேலி மாவட்டம்

## அரசியல்

### சட்டமன்றத் தொகுதிகள்

1. திருநெல்வேலி (சட்டமன்றத் தொகுதி)
1. பாளையங்கோட்டை (சட்டமன்றத் தொகுதி)
1. அம்பாசமுத்திரம் (சட்டமன்றத் தொகுதி)
1. இராதாபுரம் (சட்டமன்றத் தொகுதி)
1. நாங்குநேரி (சட்டமன்றத் தொகுதி)
# திருநெல்வேலி மாவட்டம்

## எல்லைகள்

இது, கிழக்கில் வங்காள விரிகுடா மற்றும் தூத்துக்குடி மாவட்டத்தையும்; மேற்கில் கேரளத்தையும்; வடக்கில் தென்காசி மாவட்டத்தையும், தெற்கில் கன்னியாகுமரி மாவட்டத்தையும் எல்லைகளாகக் கொண்டுள்ளது.
# திருநெல்வேலி மாவட்டம்

## பொதுவிவரங்கள்

மழையளவு: 814.8 மி.மீ; புகைவண்டி நிலையங்கள்: 26; காவல் நிலையங்கள்: 80; சாலைநீளம்: 5,432 கி.மீ; பதிவுபெற்ற வாகங்கள்: 48,773; அஞ்சலகங்கள்: 553; தொலைபேசிகள்: 29,779.
ஏரியில் பொதிகை மலையின் பிரதிபலிப்பு]]
# திருநெல்வேலி மாவட்டம்

## கல்வி

பள்ளிகள்: தொடக்கப்பள்ளிகள் 1,460 - நடுநிலை 411 - உயர்நிலை 90 - மேல்நிலை 129 - கல்லூரிகள் 14 உள்ளன.
இவை தவிர தொழில் கல்வி நிறுவனங்கள்-3; அரசு மருத்துவக் கல்லூரி; அரசு சித்த மருத்துவக் கல்லூரி; தொழிற்பயிற்சி நிறுவனங்கள்-7; தொழிற் நுட்பக் கல்லூரிகள் 5; ஆசிரியர் பயிற்சி நிறுவனங்கள்-8.
# திருநெல்வேலி மாவட்டம்

## மருத்துவம்

மருத்துவ மனைகள்-10; மருந்தகங்கள்-3; தொடக்க மருத்துவ நல நிலையங்கள்-55; துணை தொ.ம.நல நிலையங்கள்-385.
# திருநெல்வேலி மாவட்டம்

## இந்து சமயக் கோயில்கள்

தென்பாண்டி நாட்டில் அதுவும் குறிப்பாக தாமிரபரணி நதிக்கரையின் இரு ஓரங்களிலும் 274 சிவாலயங்கள் சிறப்புற்று விளங்கி இருந்ததாக பல புராணங்கள் கூறுகின்றன. அத்தகைய புராணங்களில், தாமிரபரணி மகாத்மியம், நவசமுத்திர மகாத்மியம், சிவசைல மகாத்மியம், திருப்புடை மருதூர் மகாத்மியம், திருக்குற்றால தலபுராணம், தென்காசி தலபுராணம், கருவை தலபுராணம், திருச்செந்தூர் புராணம் போன்ற நூல்களில் தென்பாண்டி நாட்டில் உள்ள சிவாலயங்கள் திரி (3), பஞ்ச (5), அஷ்ட (8), நவ (9), தச (10) போன்ற எண்ணிக்கையில் பிரித்து நம் முன்னோர்கள் வழிபட்டுள்ளனர். குற்றாலத்தில் குற்றாலம் குற்றாலநாதர் கோயில் அமைந்துள்ளது.
# திருநெல்வேலி மாவட்டம்

## இந்து சமயக் கோயில்கள்

### காந்திமதி நெல்லையப்பர் கோவில்

இறைவன் நடராசத் திருமேனி கொண்டு அருட்கூத்து இயற்றுகின்ற தலங்களில் முக்கியமானவையாக ஐந்து தலங்கள் இருக்கின்றன. சிவபெருமானுக்கான ஐம்பெரும் சபைகளில் "தாமிர சபை" என்று போற்றப்படுவது திருநெல்வேலி நெல்லையப்பர் கோயில். இக்கோயில் தெற்கிலிருந்து வடக்குப் பக்கமாக 756 அடி நீளமும், மேற்கிலிருந்து கிழக்காக 378 அடி அகலமும் கொண்டதாக இருக்கிறது. மேலும் இது ஆசியாவின் மிகப்பெரிய சிவன் கோயில் என்பதும் இங்கே குறிப்பிடத்தக்கது. இந்தக் கோயிலில் நெல்லையப்பர், காந்திமதியம்மன் என்று இரண்டு சமமான பிரிவுகளில் சுவாமிக்கும் அம்மனுக்கும் தனித்தனிக் கோயில்கள் இருக்கின்றன. இந்தக் கோயில்கள் இரண்டும் அழகிய கல் மண்டபம் ஒன்றின் மூலம் இணைக்கப்பட்டுள்ளது இதன் சிறப்பாகும்.
# திருநெல்வேலி மாவட்டம்

## இந்து சமயக் கோயில்கள்

### சபை சிவாலயங்கள்

இறைவன் நடராசத் திருமேனி கொண்டு அருட்கூத்து இயற்றுகின்ற தலங்களில் முக்கியமானவை என்று ஐந்து உள்ளன. இந்த ஐம்பெரும் மன்றங்களில் (சபைகள்) இரண்டு மன்றங்கள் திருநெல்வேலி மாவட்டத்தில் அமைந்துள்ளன என்பது குறிப்பிடத்தக்கது.  
- சித்ர சபை - திருக்குற்றாலம்
- தாமிர சபை- திருநெல்வேலி
# திருநெல்வேலி மாவட்டம்

## இந்து சமயக் கோயில்கள்

### முப்பீட தலங்கள்

- அம்பாசமுத்திரம் - திருமூலநாதர் திருக்கோயில்
- ஊர்காடு - திருக்கோஷ்டியப்பர் திருக்கோயில்
- வல்லநாடு - திருமூலநாதர் திருக்கோயில் (தற்போது தூத்துக்குடி மாவட்டத்தில் உள்ளது).
# திருநெல்வேலி மாவட்டம்

## இந்து சமயக் கோயில்கள்

### பஞ்ச ஆசன தலங்கள்

- ஏர்வாடி - திருவழுந்தீசர் திருக்கோயில்
- களக்காடு - சத்யவாகீசர் திருக்கோயில்
- நாங்குநேரி - திருநாகேஷ்வரர் திருக்கோயில்
- விஜயநாராயணம் - மனோன்மணீசர் திருக்கோயில்
- செண்பகராமநல்லூர் - இராமலிங்கர் திருக்கோயில்
# திருநெல்வேலி மாவட்டம்

## இந்து சமயக் கோயில்கள்

### தென்பாண்டி நாட்டின் பஞ்ச பூத தலங்கள்

- சங்கரன்கோவில் – சங்கரன்கோயில் சங்கரநாராயணர் கோயில் – **நிலம் தலம் (பிரித்வி)**
- தாருகாபுரம் - அருள்மிகு மத்தியஸ்த நாதர் கோயில் - **நீர் தலம் (அப்பு)**
- கரிவலம்வந்தநல்லூர் - அருள்மிகு பால்வண்ணநாதர் கோயில் - **நெருப்பு தலம் (தேயு)**
- தென்மலை - அருள்மிகு திருபுரநாதேஸ்வரர் கோயில் - **காற்று தலம் (வாயு)**
- தேவதானம் - அருள்மிகு நச்சாடை தவித்தருளிய சுவாமி கோவில் - **ஆகாய தலம் (ஆகாசம்).** (இது தற்போதைய விருதுநகர் மாவட்டத்தில் உள்ளது)
# திருநெல்வேலி மாவட்டம்

## இந்து சமயக் கோயில்கள்

### காசிக்கு சமமான பஞ்ச குரோச தலங்கள்

- சிவசைலம் - சிவசைலப்பர் திருக்கோயில்
- ஆழ்வார்குறிச்சி - வன்னீஸ்வரர் திருக்கோயில்
- கடையம் - வில்வவனநாதர் திருக்கோயில்
- திருப்புடைமருதூர் - நாறும்பூநாதர் திருக்கோயில்
- பாபநாசம் - பாபநாசர் திருக்கோயில்
# திருநெல்வேலி மாவட்டம்

## இந்து சமயக் கோயில்கள்

### இராமர் வழிபட்ட பஞ்சலிங்க தலங்கள்

- களக்காடு- சத்யவாகீசர்
- பத்தை - குலசேகரநாதம்
- பத்மனேரி - நெல்லையப்பர்
- தேவநல்லூர் - சோமநாதம்
- சிங்கிகுளம் - கைலாசநாதம்
# திருநெல்வேலி மாவட்டம்

## இந்து சமயக் கோயில்கள்

### நவசமுத்திர தலங்கள்

- அம்பாசமுத்திரம்
- ரவணசமுத்திரம்
- வீராசமுத்திரம்
- அரங்கசமுத்திரம்
- தளபதிசமுத்திரம்
- வாலசமுத்திரம்
- கோபாலசமுத்திரம்
- வடமலைசமுத்திரம் (பத்மனேரி)
- ரத்னகாராசமுத்திரம் (திருச்செந்தூர்- இது தற்போது தூத்துக்குடி மாவட்டத்தில் உள்ளது)
# திருநெல்வேலி மாவட்டம்

## இந்து சமயக் கோயில்கள்

### பஞ்ச பீட தலங்கள்

பஞ்ச பீட தலங்களில் முதல் நான்கு தலங்கள் திருநெல்வேலி மாவட்டத்தில் உள்ளன.
- கூர்ம பீடம் - பிரம்மதேசம்
- சக்ர பீடம் - குற்றாலம்
- பத்ம பீடம் - தென்காசி
- காந்தி பீடம் - திருநெல்வேலி
- குமரி பீடம் - கன்னியாகுமரி. இது கன்னியாகுமரி மாவட்டத்தில் உள்ளது.